Ҳанс Балдунг

Ҳанс Балдунг (, тахаллусаш Грин ; ) — мусаввир, графики олмонӣ, устоди ҳунари витраж.

 Зиндагинома 
Тахаллусаш «Грин» (сабз), ки барои зуҳури бармаҳали истеъдодаш дарёфт кард. Аз шогирдон ва дӯсти А. Дюрер. Мусаввири даргоҳи усқуфҳои ш. Страсбург. Фармоишоти мазҳабӣ ва дунявиро иҷро мекард, аз ҷумла портретҳо мекашид. Дар асарҳои Ҳанс Балдунг сужетҳои антиқӣ ва тамсилҳое, ки хосси даврони Эҳё мебошанд, бо образҳои ирфонию тахайюлӣ тавъам омадаанд. Сабки Ҳанс Балдунг софу шаффоф аст, дар офариниши чеҳраҳо иғроқ кардааст, рангҳои равшани возеҳро ҳамроҳ бо ракурсҳои мураккаб ва унсурҳои иғроқ ба кор бурдааст.

 Осор 
Осори Ҳанс Балдунг: меҳроби «Тоҷгузории Марями Муқаддас» (Фрайбург, 1511-13), «Се синни зан ва марг», «Марг ва духтар», «Марг ва зан» (1517), «Милод» (1520), «Одам ва Ҳавво» (1525), «Пирал ва Фисба» (1530) ва ғ.

 Эзоҳ 

 Адабиёт 

 Постникова О. В. Манеризм в творчестве Ханса Бальдунга Грина // Культура возрождения XVI века. М., 1997.

Гурӯҳ:Ҳунармандони олмонӣ